
 28.4.2007
 BG
 Официален вестник на Европейския съюз
 L 111/11
 РЕГЛАМЕНТ (ЕО) No 477/2007 НA КОМИСИЯТА
 от 27 април 2007 година
 за определяне на възстановяванията за продуктите от секторите на зърнените култури и ориза, доставени в рамките на национални проекти за хранителни помощи и проекти за хранителни помощи на Общността
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 1784/2003 на Съвета от 29 септември 2003 г. относно общата организация на пазара на зърнени култури (1), и по-специално член 13, параграф 3 от него,
 като взе предвид Регламент (ЕО) No 1785/2003 на Съвета от 29 септември 2003 г. относно общата организация на пазара на ориз (2), и по-специално член 14, параграф 3 от него,
 като има предвид, че:
 (1)
 Член 2 от Регламент (ЕИО) No 2681/74 на Съвета от 21 октомври 1974 г. относно финансирането от Общността на разходите по снабдяване със селскостопански продукти под формата на хранителни помощи (3) посочва, че частта от разходите по възстановяванията при износ, определени съгласно правилата на Общността, трябва да се поеме от Европейския фонд за ориентиране и гарантиране на земеделието, секция „Гарантиране“.
 (2)
 С оглед лесното изготвяне и управление на бюджета, предвиден за проекти за хранителни помощи на Общността, както и с оглед да се позволи на държавите-членки да се информират за размера на частта, поета от Общността във финансирането на национални проекти за хранителни помощи, следва да се определи размерът на възстановяванията, полагащи се при подобни дейности.
 (3)
 Общите правила и правилата за прилагане, предвидени в член 13 от Регламент (ЕО) No 1784/2003 и член 13 от Регламент (ЕО) No 1785/2003 относно възстановяванията при износ, се прилагат mutatis mutandis към горепосочените случаи.
 (4)
 Специфичните критерии, които следва да се вземат предвид при изчисляването на възстановяванията при износ на ориз, са определени в член 14 от Регламент (ЕО) No 1785/2003.
 (5)
 Мерките, предвидени в настоящия регламент, са в съответствие със становището на Управителния комитет по зърнените култури,
 ПРИЕ НАСТОЯЩИЯ РЕГЛАМЕНТ:
 Член 1
 За националните проекти за хранителни помощи и проектите за хранителни помощи на Общността съгласно международни споразумения или други допълнителни програми, както и за други мерки на Общността за безплатно предоставяне на храна, възстановяванията, приложими към секторите на зърнените култури и ориза, се определят съгласно приложението.
 Член 2
 Настоящият регламент влиза в сила на 1 май 2007 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 27 април 2007 година.
 За Комисията:
 Jean-Luc DEMARTY
 Генерален директор на Генерална дирекция „Земеделие и развитие на селските райони“
 (1) ОВ L 270, 21.10.2003 г., стр. 78. Регламент, изменен с Регламент (ЕО) No 1154/2005 на Комисията (ОВ L 187, 19.7.2005 г., стр. 11).
 (2) ОВ L 270, 21.10.2003 г., стр. 96. Регламент, последно изменен с Регламент (ЕО) No 797/2006 на Комисията (ОВ L 144, 31.5.2006 г., стр. 1).
 (3) ОВ L 288, 25.10.1974 г., стр. 1.
 ПРИЛОЖЕНИЕ
 към регламент на Комисията от 27 април 2007 година за определяне на възстановяванията за продуктите от секторите на зърнените